Bejaarde aangeval op plaas buite Brits | Maroela Media
'n Pensioenaris is Woensdag in die vroeë oggendure op 'n plaas in die Kareepoort-omgewing digby Brits in Noordwes aangeval.
Kerneels du Plessis (72) het die oggend net voor 05:00 na buite gegaan om te kyk of alle reg is met die geiser se gasbottel, aangesien hy wou stort en nie warm water kon kry nie.
Volgens kapt. Aafje Botma, polisiewoordvoerder, is hy buite die huis deur drie mans oorval. Een van die mans het 'n balaklawa aangehad.
Du Plessis is met 'n ysterstaaf en baksteen aangeval en het ernstige beserings opgedoen.
Botma sê die aanvallers is die huis in en het onder meer 'n televisiestel en 'n skootrekenaar gesteel, voordat hulle te voet op die vlug geslaan het.
Du Plessis se vrou, Fiena (78), was in die huis, maar is nie beseer nie. Du Plessis is ná die voorval in Brits MediClinic opgeneem vir verdere mediese sorg.
Botma sê niemand is al in verband met die voorval in hegtenis geneem nie.
Skool was 'roekeloos, nalatig', bevind Enock-verslag
Hierdie aanvalle put 'n mens net uit – waarvoor waarvoor doen hulle die goed – veral ou mense. Dit maak my net ergelik kwaad. Die aanvallers het weg gekom met min goed en ou mense is aangeval. Daar is net niks meer respek vir mense se lewens nie.
Wat moet ek se want hoe ek hier binne voel mag ek nie uitlaating aangee nie. Sterkte vir die familie hou jul in GEBED styf vas
Hierdie is die rede dat ek al van Sondag aand af nie kan slaap nie. Eks vrou alleen wat my ouers se plot oppas.. Hulle wou bietjie weg gaan Kaap toe, dis die eerste keer in 'n BAIE lang tyd wat hulle kan weg gaan.. Ek slaap maksimum so 3 ure n aand.. Ek raak naar as ek berigte lees wat se opskrif "Paartjie op plot/plaas aangeval"lees. Dit kon my ouers gewees het..
Wat is verkeerd hier – 'n Pensioenaris is Woensdag in die vroeë oggendure op 'n plaas in die Kareepooort-omgewing digby Brits in Noordwes aangeval.
Hoeveel o's moet Kareepoort hê beslis nie 3 nie (Kareepooort)
Jammer oor die trauma wat die bejaardes moes deurmaak. Slagoffers vergeet sulke gewelddadige misdaad NOOIT!